ระเบียบองค์การบริหารส่วนตำบลเจริญธรรมระเบียบองค์การบริหารส่วนตำบลเจริญธรรมว่าด้วยข้อมูลข่าวสารของทางราชการพ.ศ. ๒๕๕๔[๑] โดยที่พระราชบัญญัติข้อมูลข่าวสารของราชการ พ.ศ. ๒๕๔๐กำหนดให้หน่วยงานของรัฐต้องจัดพิมพ์หรือจัดให้มีข้อมูลข่าวสารที่อยู่ในความครอบครองหรือควบคุมดูแลให้ประชาชนได้รับรู้หรือเข้าตรวจดู รวมถึงการให้สำเนาข้อมูลข่าวสารเพื่อให้ประชาชนมีโอกาสอย่างกว้างขวางที่จะได้รับรู้ข้อมูลข่าวสารเกี่ยวกับการดำเนินงานของรัฐหรือหน่วยงานของรัฐอันเป็นการส่งเสริมให้ประชาชนมีโอกาสได้รับรู้ถึงสิทธิหน้าที่ของตนและการพัฒนาระบอบประชาธิปไตยให้มีความมั่นคงต่อไปอาศัยอำนาจตามความในมาตรา ๙ แห่งพระราชบัญญัติข้อมูลข่าวสารของราชการพ.ศ. ๒๕๔๐ ประกอบข้อ ๔ แห่งประกาศคณะกรรมการข้อมูลข่าวสารของราชการ เรื่องหลักเกณฑ์ และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดู ลงวันที่ ๒๔ กุมภาพันธ์ ๒๕๔๑องค์การบริหารส่วนตำบลเจริญธรรมจึงออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบองค์การบริหารส่วนตำบลเจริญธรรม ว่าด้วยข้อมูลข่าวสารของทางราชการพ.ศ. ๒๕๕๔ข้อ ๒ ระเบียบนี้ให้ใช้บังคับตั้งแต่วันถัดจากวันประกาศโดยเปิดเผยแล้วสิบห้าวันข้อ ๓ บรรดาระเบียบประกาศ หรือคำสั่งอื่นใดในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ในระเบียบนี้ข้อมูลข่าวสาร หมายความว่าสิ่งที่สื่อความหมายให้รู้เรื่องราวข้อเท็จจริง ข้อมูลหรือสิ่งใด ๆ ตามกฎหมายว่าด้วยข้อมูลข่าวสารของราชการข้อมูลข่าวสารของราชการ หมายความว่าข้อมูลข่าวสารที่อยู่ในความครอบครองหรือควบคุมดูแลขององค์การบริหารส่วนตำบลเจริญธรรมส่วนราชการ หมายความว่ากระทรวง ทบวง กรม และให้หมายความรวมถึงรัฐวิสาหกิจ หน่วยงานหรือองค์กรอื่นของรัฐหน่วยงาน หมายความว่า สำนักกอง ส่วนหรือที่เรียกชื่ออย่างอื่นที่มีฐานะเทียบเท่าในองค์การบริหารส่วนตำบลเจริญธรรมคณะกรรมการ หมายความว่าคณะกรรมการข้อมูลข่าวสารขององค์การบริหารส่วนตำบลเจริญธรรมศูนย์ข้อมูลข่าวสาร หมายความว่าศูนย์ข้อมูลข่าวสารขององค์การบริหารส่วนตำบลเจริญธรรมข้อ ๕ ให้นายกองค์การบริหารส่วนตำบลเจริญธรรมเป็นผู้รักษาการตามระเบียบนี้มีอำนาจออกประกาศ คำสั่ง เพื่อให้การปฏิบัติเป็นไปตามระเบียบนี้หมวด ๑คณะกรรมการข้อมูลข่าวสารขององค์การบริหารส่วนตำบลเจริญธรรม ข้อ ๖ ให้มีคณะกรรมการข้อมูลข่าวสารขององค์การบริหารส่วนตำบลเจริญธรรมประกอบด้วยนายกองค์การบริหารส่วนตำบลเจริญธรรม เป็นประธานปลัดองค์การบริหารส่วนตำบลเจริญธรรม หัวหน้าส่วนราชการทุกหน่วยงาน เป็นกรรมการหัวหน้าสำนักงานปลัดเป็นกรรมการและเลขานุการ และจะให้มีผู้ช่วยเลขานุการอีกก็ได้ให้ข้าราชการ ลูกจ้างและพนักงานจ้างของสำนักงานปลัดองค์การบริหารส่วนตำบลเจริญธรรมเป็นเจ้าหน้าที่ประจำศูนย์ข้อมูลข่าวสารข้อ ๗ ให้คณะกรรมการมีอำนาจหน้าที่ ดังต่อไปนี้(๑) ให้คำแนะนำหรือเสนอความเห็นเกี่ยวกับการบริหาร การจัดระบบ การขอการอนุญาต และการบริการข้อมูลข่าวสาร(๒)ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่(๓) ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่เปิดเผยหรือที่ไม่ต้องเปิดเผย หรือข้อมูลข่าวสารที่เป็นความลับของราชการและการคุ้มครองข้อมูลข่าวสารของราชการ(๔)ให้คำแนะนำหรือเสนอความเห็นเกี่ยวกับประเภทของข้อมูลข่าวสารที่ควรจัดเก็บไว้ที่ทำการองค์การบริหารส่วนตำบลเจริญธรรมหรือส่งไปหอจดหมายเหตุแห่งชาติ หรือหน่วยงานอื่นของรัฐตามกฎหมายว่าด้วยข้อมูลข่าวสารของราชการ(๕) ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อราชการ(๖) ให้คำแนะนำหรือเสนอความเห็นเกี่ยวกับการให้บริการข้อมูลข่าวสารและการเชื่อมโยงข้อมูลข่าวสารกับส่วนราชการหรือเอกชน(๗) สอดส่อง ดูแลหรือให้คำแนะนำเกี่ยวกับการดำเนินงานตามระเบียบนี้และเสนอความเห็น กรณีมีปัญหา หรืออุปสรรคในการดำเนินงาน(๘) แต่งตั้งอนุกรรมการหรือคณะทำงานตามความจำเป็นเพื่อการปฏิบัติตามระเบียบนี้(๙) เชิญเจ้าหน้าที่หรือบุคคลใด ๆ มาสอบถามหรือให้ชี้แจงแสดงความคิดเห็นเกี่ยวกับข้อมูลข่าวสารราชการ(๑๐) ดำเนินงานอื่นเกี่ยวกับข้อมูลข่าวสารของราชการตามที่นายกองค์การบริหารส่วนตำบลเจริญธรรมมอบหมายข้อ ๘ การประชุมคณะกรรมการทุกครั้งต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดเท่าที่มีอยู่จึงครบองค์ประชุมถ้าประธานกรรมการไม่มาประชุมหรือไม่อยู่ให้กรรมการที่มาประชุมเลือกกรรมการหนึ่งคนเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดมติของคณะกรรมการเมื่อได้รับความเห็นชอบจากนายกองค์การบริหารส่วนตำบลเจริญธรรมแล้ว จึงดำเนินการได้หมวด ๒การบริการข้อมูลข่าวสาร ข้อ ๙ บุคคลใดประสงค์จะขอข้อมูลข่าวสารของราชการเข้าตรวจดู ศึกษา ค้นคว้า หรือขอสำเนาข้อมูลข่าวสารให้ทำหนังสือหรือยื่นคำขอตามแบบที่กำหนด โดยแสดงเหตุผลและความจำเป็นต่อนายกองค์การบริหารส่วนตำบลเจริญธรรมการบริการส่งข้อมูลข่าวสารที่เปิดเผยเป็นการทั่วไปให้แก่ผู้ร้องขอทางโทรสารโทรศัพท์หรือวิธีอื่นที่คล้ายคลึงกัน ให้นายกองค์การบริหารส่วนตำบลเจริญธรรมเป็นผู้พิจารณาอนุญาตเฉพาะกรณีเร่งด่วนโดยคำนึงถึงความจำเป็นแล้วแต่กรณีข้อ ๑๐ การขอข้อมูลข่าวสารของราชการตามหมายเรียกพยานของศาลหรือโดยเจ้าหน้าที่ผู้มีอำนาจตามกฎหมายให้เสนอนายกองค์การบริหารส่วนตำบลเจริญธรรมพิจารณาอนุญาตกรณีที่ต้องมีการรับรองความถูกต้องของข้อมูลข่าวสาร ให้ข้าราชการผู้มีหน้าที่รับผิดชอบตั้งแต่ระดับหัวหน้าหน่วยงานขึ้นไปเป็นผู้รับรองสำเนาข้อมูลข่าวสารข้อ ๑๑ ข้อมูลข่าวสารใดหากมีกฎหมาย ระเบียบอื่น หรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารไว้เป็นพิเศษ การอนุญาตจะต้องปฏิบัติตามกฎหมายระเบียบ หรือมติคณะรัฐมนตรีในเรื่องนั้นด้วยข้อ ๑๒ การบริการข้อมูลข่าวสารให้ดำเนินการให้แล้วเสร็จโดยเร็วแต่ไม่เกินกว่าสิบห้าวัน หากเกินกว่านั้น ให้แจ้งผู้ขอข้อมูลข่าวสารทราบและรายงานนายกองค์การบริหารส่วนตำบลเจริญธรรมวินิจฉัยสั่งการโดยทันทีหมวด ๔การจัดระบบข้อมูลข่าวสาร ข้อ ๑๓ ให้ทุกหน่วยงานรวบรวม จัดเตรียมและจัดให้มีข้อมูลข่าวสารประเภทที่เปิดเผยได้ตามกฎหมายข้อมูลข่าวสารของราชการหรือที่เป็นการทั่วไปที่ดำเนินการแล้วเสร็จ ที่อยู่ในความรับผิดชอบ โดยจัดข้อมูลข่าวสารไว้หรือส่งให้ศูนย์ข้อมูลข่าวสารเพื่อการเผยแพร่ ขาย จำหน่าย แจก การเข้าตรวจดู และการศึกษา ค้นคว้าโดยให้ศูนย์ข้อมูลข่าวสารรับผิดชอบในการจัดหา จัดทำสำเนาข้อมูลข่าวสารเพื่อให้บริการแก่ผู้ร้องขอข้อ ๑๔ ข้อมูลข่าวสารที่อยู่ระหว่างดำเนินการ ให้หน่วยงานถือปฏิบัติตามข้อ๑๓ โดยอนุโลม เว้นแต่เรื่องที่เป็นความลับของราชการหรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือเป็นเรื่องที่ผู้มีอำนาจอนุญาตหรือมีคำสั่งว่าเป็นเรื่องที่ไม่ต้องเปิดเผยให้ถือปฏิบัติตามระเบียบ กฎหมายหรือคำสั่งนั้นข้อ ๑๕ ข้อมูลข่าวสารที่มีไว้เพื่อขายหรือจำหน่ายให้คิดค่าใช้จ่ายต่าง ๆ ตามกฎหมาย ระเบียบ หรือหลักเกณฑ์ที่คณะกรรมการกำหนดข้อ ๑๖ การเรียกค่าธรรมเนียมการให้บริการการขอสำเนา หรือขอสำเนาที่มีคำรับรองความถูกต้องของข้อมูลข่าวสารให้เป็นไปตามหลักเกณฑ์ที่คณะกรรมการตามกฎหมายว่าด้วย ข้อมูลข่าวสารกำหนดการรับรองสำเนาข้อมูลข่าวสารตามวรรคหนึ่ง ให้ข้าราชการตั้งแต่ระดับ ๓ขึ้นไป เป็นผู้รับรอง โดยลงลายมือชื่อ พร้อมทั้งชื่อตัว ชื่อสกุล และตำแหน่งตลอดจนวัน เดือน ปี ให้ชัดเจน ทั้งนี้ให้รับรองตามจำนวนที่ผู้ยื่นคำขอให้รับรองข้อ ๑๗ บรรดาค่าธรรมเนียม หรือรายได้จากการขายจำหน่ายข้อมูลข่าวสาร ให้ปฏิบัติตามระเบียบของราชการและให้เป็นรายได้ขององค์การบริหารส่วนตำบลเจริญธรรมหมวด ๕สถานที่บริการข้อมูลข่าวสาร ข้อ ๑๘ ให้มีศูนย์ข้อมูลข่าวสารเพื่อรับผิดชอบในการประสานงานและการให้บริการข้อมูลข่าวสารของราชการที่อยู่ในความรับผิดชอบให้เป็นไปตามระเบียบนี้การรักษาความเรียบร้อยและความปลอดภัยในศูนย์ข้อมูลข่าวสารให้เป็นไปตามที่องค์การบริหารส่วนตำบลเจริญธรรมกำหนดประกาศณ วันที่ ๑ มิถุนายน พ.ศ. ๒๕๕๔ฉลวย อินทร์ชัยนายกองค์การบริหารส่วนตำบลเจริญธรรมปริยานุช/ผู้จัดทำ๒๙ กันยายน๒๕๕๔ปณตภร/ผู้ตรวจ๑๔ ตุลาคม ๒๕๕๔[๑] ราชกิจจานุเบกษาเล่ม ๑๒๘/ตอนที่ ๑๒๙ ง/หน้า ๑/๑ กันยายน ๒๕๕๔